Държавен вестник, бр. 9, 2011 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  9
(10) В случаите, когато не е постигнато 
съгласие, Централната избирателна комисия 
назначава секционните избирателни комисии 
извън страната по направените предложения 
на парламентарно представените партии и ко­
алиции от партии и на партиите и коалициите 
от партии, които имат членове на Европейския 
парламент, но не са парламентарно представени.
(11) Централната избирателна комисия назна­
чава във всяка секционна избирателна комисия 
извън страната по един член, предложен от 
министъра на външните работи или оправомо­
щения от него заместник-министър.
(12) Партиите и коалициите от партии мо­
гат да правят промени в предложените от тях 
състави на секционните избирателни комисии 
извън страната. Предложението се представя в 
Централната избирателна комисия не по-къс­
но от 7 дни преди изборния ден. Централната 
избирателна комисия извършва промените не 
по-късно от 5 дни преди изборния ден.
(13) Когато партия или коалиция от партии не 
е направила предложение по ал. 2, Централната 
избирателна комисия не по-късно от 5 дни преди 
изборния ден назначава за членове на секцион­
ните избирателни комисии извън страната лица, 
предложени от ръководителите на съответните 
дипломатически или консулски представителства 
или от министъра на външните работи или оп­
равомощен от него заместник-министър.
(14) Разходите по изпращане на включените 
в секционните избирателни комисии извън стра­
ната лица, предложени от партии и коалиции 
от партии, са за сметка на съответната партия 
и коалиция от партии.
(15) Членовете, предложени от министъра 
на външните работи или оправомощения от 
него заместник-министър, които са включени в 
съставите на секционните избирателни комисии 
извън страната, се командироват от министъра 
на външните работи.
(16) Ако в изборния ден не се яви член на 
секционна избирателна комисия, на негово 
място се назначава резервен член, предложен 
от съответната партия или коалиция от партии 
или от министъра на външните работи или оп­
равомощен от него заместник-министър.
Състав
Чл. 38. (1) Броят на членовете на секционните 
избирателни комисии извън страната, вклю­
чително председател, заместник-председател и 
секретар, е:
1. за секции с до 500 избиратели включител­
но – до 7 членове, но не по-малко от 5;
2. за секции с над 500 избиратели – до 9 
членове, но не по-малко от 5.
(2) При определяне състава и ръководствата 
на секционните избирателни комисии извън стра­
ната се запазва съотношението между партиите 
и коалициите от партии, представени в Централ­
ната избирателна комисия. Съотношението се 
определя, след като от броя на членовете по 
ал. 1 се изключи членът, предложен от минис­
търа на външните работи или оправомощения 
от него заместник-министър.
Правомощия
Чл. 39. (1) Секционната избирателна комисия 
извън страната: 
1. следи за спазване на този кодекс в избор­
ното помещение и в района на секцията;
2. съдейства за подреждане на изборното 
помещение според изискванията на този кодекс 
и с оглед осигуряване на достъп до гласуване 
на лица с увреждане на опорно-двигателния 
апарат или на зрението;
3. осигурява свободното и спокойно протичане 
на гласуването в избирателната секция;
4. преброява гласовете, подадени за кан­
дидатските листи при всички видове избори, 
както и предпочитанията (преференциите) за 
кандидатите на партии и коалиции от партии 
при избори за членове на Европейския парла­
мент от Република България и изготвя протокол;
5. незабавно, но не по-късно от 24 часа 
местно време на изборния ден, изпраща на 
Централната избирателна комисия протокол-
грама с резултатите от изборите по утвърден 
от Централната избирателна комисия образец 
и сканиран екземпляр от протокола на секци­
онната избирателна комисия и от списъка за 
гласуване извън страната; 
6. предава чрез дипломатическото или кон­
сулското представителство изборните книжа и 
материали, както и протокола на секционната 
избирателна комисия по първата дипломатическа 
поща до Министерството на външните работи за 
предаване в Централната избирателна комисия; 
в срок до 7 дни от получаването на протокола 
и останалите изборни книжа и материали Ми­
нистерството на външните работи ги предава 
на Централната избирателна комисия;
7. разглежда жалби, по които се произнася 
незабавно, като решението се съобщава веднага 
на жалбоподателя;
8. обявява на общодостъпно място пред из­
бирателната секция резултатите от гласуването;
9. издава на участниците в изборите или на 
техните представители и застъпници и на наблю­
дателите извлечение от протокола с резултатите 
от гласуването в избирателната секция.
(2) Разпределението на дейностите между 
членовете на секционната избирателна коми­
сия се извършва с решение при откриване на 
изборния ден. 
(3) Указанията на председателя на секцион­
ната избирателна комисия са задължителни за 
всички граждани в изборното помещение. Тези 
указания могат да бъдат отменени с решение 
на секционната избирателна комисия. 
(4) Действията на секционните избирателни 
комисии извън страната могат да се обжалват 
пред Централната избирателна комисия. Жалбата 
може да се подаде в Централната избирател­
на комисия директно по електронен път или 
чрез ръководителя на дипломатическото или 
консулско представителство, който я изпраща 
незабавно в Централната избирателна комисия. 
Централната избирателна комисия се произнася 
незабавно, до един час от постъпване на жалбата 
и преди края на изборния ден. Решението се 
обявява незабавно и не подлежи на обжалване.